बमसन -लगावटी पेयजल योजना पर वीरभद्र, धूमल फिर आमने-सामने
बजटसत्र के दौरान राज्यपाल के अभिभाषण पर चर्चा में हिस्सा लेते हुए सीपीएस नंद लाल ने भाजपा सरकार के कार्यकाल में रामपुर की अनदेखी के आरोप लगाए। उन्होंने कहा कि भाजपा के समय में रामपुर बुशहर से भारी भेदभाव हुआ। नंद लाल ने हमीरपुर का जिक्र करते हुए कहा कि बमसन के लोगों को भी सीएम वीरभद्र सिंह ने पीने का पानी पहुंचाया।
वहां की बमसन-लगाउटी योजना वीरभद्र सिंह की देन है, यह इस बात को साबित करती है कि वीरभद्र सिंह ने कभी भी भेदभाव से कार्य नहीं किया। नंद लाल जब बोल रहे थे तो सीएम भी सदन में पहुंच गए। सीपीएस के बोलने के बाद नेता प्रतिपक्ष प्रेमकुमार धूमल ने हस्तक्षेप किया। उन्होंने कहा कि आरोप भाजपा पर लगाए जा रहे हैं, यह बिल्कुल गलत है। धूमल ने उनके कार्यकाल में रामपुर के दत्त नगर में मिल्क चिलिंग प्लांट स्थापित करने, आयुर्वेदिक अस्पताल स्वीकृत करने और ननखड़ी में काॅलेज खोलने की बात कहीं। हमीरपुर की बमसन -लगावटी पेयजल योजना का जिक्र हुआ और वीरभद्र और धूमल दोनों आमने-सामने गए।
धूमल ने कहा कि यह स्कीम उनके वक्त की है और यदि इसकी वास्तविक्ता जाननी है तो सदन की कमेटी बनाई जाए। कमेटी यह देखेगी कि किसने क्या किया है। उन्होंने सदन को गुमराह करने का आग्रह किया। इस दौरान सीएम फिर ने फिर कहा कि उन्होंने ही इस योजना का शिलान्यास किया था। मैं इस बात पर कायम हूं। इसकी विस अध्यक्ष से जांच करवाएंगे कि किसने इस योजना के लिए क्या किया है। इस पर नेता प्रतिपक्ष ने साफ कहा कि योजना का पानी ट्यूबवैल से आया है। जिस योजना की बात सीएम कर रहे हैं वह मेवा हलके की थी। दोनों ही दिग्गज नेताआें के बीच इस योजना पर बात होती रही।
सीएम वीरभद्र ने इस दौरान कहा कि इस योजना का शिलान्यास उन्होंने किया था। भाजपा सरकार ने जब इसका उद्घाटन किया तो शिलान्यास के पत्थर को ऊपर पहाड़ी पर दो टैंकों के बीच लगा दिया। हालांकि बाद में विभाग ने इसे नीचे सड़क पर अवाहदेवी में लगाया गया। सीएम ने कहा कि बमसन-लगाउटी पेयजल योजना के निर्माण को उन्होंने शुरू करवाया। इसका अच्छा कार्य हुआ है। यह कंप्यूटरीकृत योजना है। भाजपा की सरकार ने उनके शिलान्यास पत्थर को दो टैंकों के बीच में लगाया था। इस पर नेता प्रतिपक्ष ने साफ कहा कि सीएम गलत बोल रहे हैं। उन्हें यह मालूम नहीं है कि उन्होंने इसका शिलान्यास किया था या उद्घाटन।
hin_Deva hin_Deva hin_Deva hin_Deva hin_Deva